open-index/open-wikipedia-markdown huggingface dataset:
Henrik IV (Kastilia)

**Henrik IV Kyvytön** () oli Kastilian kuningas vuosina 1454–1474.

## Suku
Nuorena prinssinä Henrikillä oli suuri vaikutusvalta isäänsä Juhana II:een, joka hallitsi Kastiliaa. Niinpä vuonna 1441 hän äitinsä kanssa suostutteli isänsä erottamaan prinssiä kontrolloimaan pyrkineen Trujillon herttua Álvaro de Lunan ja siirtämään tämän kuudeksi vuodeksi maaseudulle. Henrik itse oli uskottunsa Escalonan herttua Juan Pachecon vaikutusvallassa. Pachecosta tuli Villenan markiisi, ja yhdessä prinssi Henrikin kanssa heillä oli kuninkaaseen suuri vaikutusvalta.

## Kuningas
Kuninkaana Henrik IV ajautui sotaan Navarran kanssa vuonna 1460, ja pian konfliktiin liittyi myös Ranska. Henrik tuki Katalonian kapinallisia, mutta Ludvig XI esiintyi kummankin puolen ystävänä ja suostutteli Henrikin luopumaan vaateistaan Navarraan.

Henrik oli naimisissa kahdesti, ensin Navarran kuningatar Blanka II:n kanssa (1440–1453) ja sitten Portugalin prinsessa Joanan kanssa (1455–1468). Molemmat avioliitot päättyivät avioeroon: ensimmäinen paavi Nikolaus V:n myöntämänä, koska Henrik väitti noituuden tehneen hänet kyvyttömäksi Blankan kanssa, jälkimmäinen Joanan väitetyn uskottomuuden takia. Heille syntyi vuonna 1462 tytär Juana.

Ylhäisö pakotti Henrikin nimeämään seuraajakseen veljensä ja luovuttamaan tämän Villenan markiisin kasvatettavaksi sekä naittamaan sisarpuolensa Isabellan markiisin veljen Pedro Girónin kanssa. Pedro kuoli vuonna 1466, ja avioitumisaie purkaantui. Kuninkaan veljen Alfonson kuoltua vuonna 1468 ylimykset valitsivat kruununperijäksi Isabellan, joka vastoin veljensä aikeita ilmoitti avioituvansa serkkunsa, Aragonian kruununprinssi Ferdinandin kanssa.

Henrik IV ei hyväksynyt sisarensa avioliittoa, ja vuonna 1470 hän nimesikin aiemmin aviottomana lapsena pidetyn tyttärensä Juanan seuraajakseen ja naitti tämän Ranskan kuninkaan nuoremmalle veljelle. Ranskan prinssin kuolema ja kastilialaisten raivoisa vastustus tekivät vallanperimyksestä kuitenkin mahdottoman. Villena ja Henrik IV kuolivat vuonna 1474, ja vallan peri Isabella.

## Lähteet
*

### Viitteet
KPT

**KPT** voi tarkoittaa seuraavia:
*KPT, jalkapalloseura Kuopion Pallotoverit, sittemmin nimeltään Koparit
*K.P.T., ylioppilaiden radikaali fennomaaniyhdistys 1880-luvulla
Arginaasi

**Arginaasi** on entsyymi, joka katalysoi ureakierron viimeistä vaihetta, jossa arginiini hydrolysoidaan ornitiiniksi ja ureaksi. Arginaasin EC-numero on EC 3.5.3.1 ja CAS-numero 9000-96-8. Arginiinin lisäksi arginaasi voi hydrolysoida myös muita samankaltaisia yhdisteitä esimerkiksi agmatiinin putreskiiniksi ja kanavaniinin.

## Toiminta
Nisäkkäillä arginaasista tunnetaan kaksi isoentsyymiä arginaasi I ja arginaasi II. Isoentsyymit eroavat levinneisyydeltään kudoksissa ja katalyyttisiltä ominaisuuksiltaan. Arginaasi I esiintyy pääasiassa maksasoluissa ja sen tehtävä on tuottaa ureaa ja ornitiinia ureakierron viimeisessä vaiheessa. Arginaasi II on yleinen munuaisissa, ohutsuolessa, maitorauhasissa ja paisuvaiskudoksessa. Sen tehtävänä on säädellä solun arginiini- ja ornitiinikonsentraatioita.

Toimiakseen arginaasi tarvitsee Mn<sup>2+</sup>-ioneja. Mangaani-ioni on sitoutunut entsyymissä koordinaatiosidoksella yhteen histidiiniaminohappoon ja kahteen asparagiinihappoon. Arginaasin katalysoimassa reaktiossa vesimolekyyli hyökkää arginiinin C=N+-sidokseen, jolloin muodostuu tetraedrimäinen välituote. Tämä välituote ei ole stabiili vaan hajoaa spontaanisti, ja entsyymin aktiivisen kohdan histidiiniaminohappo avustaa hajoamista luovuttaen välituotteelle protonin, jolloin eliminoituu ureamolekyyli ja muodostuu lisäksi ornitiinia.  

## Arginaasi ja sairaudet
Argininemia eli arginaasin puutos aiheutuu resessiivisesti autosomien kautta periytyvästä mutaatiosta. Se on ureakiertoon liittyvistä sairauksista harvinaisin. Arginaasipuutoksen oireita ovat psykomotoristen taitojen kehittymättömyys ja spastinen diplegia eli alaraajojen jäykkyys. 

Arginaasi II kilpailee typpioksidisyntaasin kanssa substraatistaan arginiinista ja täten säätelee elimistön typpimonoksidin tuotantoa. Typpimonoksidilla on tehtävä nisäkkäiden seksuaalisessa kanssakäymisessä ja kiihottumisessa. Hyvin aktiivinen arginaasi II haittaa typpioksidisyntaasin aktiivisuutta ja siten voi aiheuttaa seksuaalista haluttomuutta. Yhdeksi hoitomuodoksi on esitetty arginaasi II&nbsp;-entsyymiä inhiboivia boronihappojohdannaisia, kuten 2(S)-amino-6-boronoheksaanihappoa (ABH) ja S-(2-boronoetyyli)-L-kysteiiniä (BEC).

## Lähteet
Sinfonia nro 38 (Mozart)

**Sinfonia no. 38** D-duuri (KV 504) on Wolfgang Amadeus Mozartin vuonna 1786 valmistunut sinfonia. Sinfonia tunnetaan lisänimellä *Prahalainen*. Teos ensiesitettiin Prahassa 19. tammikuuta 1787.

## Osat

#*Adagio - Allegro*
#*Andante*
#*Finale (Presto)*

## Aiheesta muualla
* [Teos IMSLP-projektissa](https://imslp.org/wiki/Symphony_No.38_in_D_major,_K.504_(Mozart,_Wolfgang_Amadeus))
C/1680 V1

**C/1680 V1** eli *vuoden 1680 suuri komeetta* on Aurinkoa kiertävä komeetta, joka tuli lähelle Aurinkoa vuonna 1680, jolloin se myös löydettiin. Komeetan löysi Gottfried Kirch 14. marraskuuta. Komeetta ohitti Maan 0,42 AU:n etäisyydeltä 30. marraskuuta kyseisenä vuonna. Komeetan kirkkauden magnitudi oli suurimmillaan 1–2, ja se oli ensimmäinen kaukoputkella löydetty komeetta. C/1680 V1 on Aurinkoa hipova komeetta, joka kävi lähimmillään 200 000 kilometrin päässä Auringon pinnasta. Se ei silti ollut ns. Kreutz-ryhmän komeetta, joita on suuri osa Aurinkoa hipovista komeetoista. 

C/1680 V1:stä pidettiin aluksi kahtena eri komeettana. Toinen näkyi vuoden 1680 lopulla ja toinen vuoden 1681 alussa, mutta sen todettiin olevan yksi ja sama komeetta, jota oli havainnoitu ennen ja jälkeen perihelin, jolloin se oli käynyt Auringon takana. Komeetan rata on hyvin epäkeskinen: sen eksentrisyys on jopa 0,999986. Aluksi uskottiin, että komeetan kiertoaika on 575 vuotta, mutta nykyään sen kiertoajan uskotaan olevan noin 9&nbsp;356 vuotta. Komeettaa on kutsuttu myös **Kirchin komeetaksi** tai **Newtonin komeetaksi**. C/1680 V1 oli 1600-luvun kirkkaimpia komeettoja, ja se on ehkä parhaiten tunnettu siitä, että Sir Isaac Newton käytti sitä koetellessaan ja todistaessaan Keplerin lakeja. Newton oli viimeinen C/1680 V1:stä havaintoja tehnyt henkilö.

## Lähteet
Sinfonia nro 36 (Mozart)

**Sinfonia no. 36** C-duuri (KV 425) on Wolfgang Amadeus Mozartin vuonna 1783 valmistunut sinfonia. Sinfonia tunnetaan lisänimellä *Linziläinen*. Teos ensiesitettiin Linzissä 4. marraskuuta 1783.

## Osat

#*Adagio - Allegro spiritoso*
#*Poco adagio*
#*Menuetto*
#*Finale (Presto)*
Antti Parviainen

**Antti Parviainen** (s. 1976) on suomalainen yrittäjä ja kirjailija. Hän on koulutukseltaan kauppatieteiden maisteri Turun kauppakorkeakoulusta pääaineenaan kansantaloustiede. Parviainen aloitti uransa valuuttakauppiaana MeritaNordbankenissa vuonna 2000, jonka jälkeen hän johti Nordean strukturoidut sijoitustuotteet -osastoa (2005–2014). Pankkiirin uran jälkeen Parviainen siirtyi yrittäjäksi ja perusti venture capital -sijoituksiin erikoistuneen sijoituspalveluyhtiö Innovestor Oy:n vuonna 2014. Parviainen on perustanut myös rahoituksen ja it -alan konsultointiin erikoistuneen Sterly Oy:n, jossa hän toimii edelleen hallituksen puheenjohtajana. 

Parviainen on kirjoittanut kolme sijoittamiseen, sijoittajapsykologiaan ja startup -sijoittamiseen keskittyvää tietokirjaa. Kaksi ensimmäistä on kirjoitettu yhdessä Ph.D. Sami Järvisen kanssa. Parviainen kirjoitti vuosina 2009–2012 viikoittaista sijoittajablogia Arvopaperi-lehteen.

## Teokset
* 
* Parviainen, Antti ja Järvinen, Sami: Sijoittamalla miljonääriksi. Helsinki: Talentum Oy, 2012. .
* Parviainen, Antti: Startup-sijoittaminen. Helsinki: Alma Talent, 2017. ISBN 978-952-14-2977-4
I Fall in Love Too Easily

”**I Fall in Love Too Easily**” on Jule Stynen säveltämä ja Sammy Cahnin sanoittama musiikkikappale vuodelta 1944. Sen esitti ensimmäisen kerran Frank Sinatra vuoden 1945 elokuvassa *[[Laulaen maihin]]* (). Kappale oli ehdokkaana parhaan laulun Oscar-palkinnon saajaksi.

Kappaleen kertosäe on 16 tahdin mittainen. Sammy Cahn on sanonut sen synnystä: ”Laulu kirjoitettiin eräänä iltana Palm Springsissä. Kun lauloin viimeisen rivin, Jule Styne katsoi minuun ja sanoi: ’No niin. Se on siinä.’ Tiesin, että hänen mielestään olisimme voineet kirjoittaa enemmän, mutta tunsin, että kaikki sanottava oli jo sanottu, ja jos joutuisin kirjoittamaan sen uudestaan lopettaisin yhä samaan kohtaan.”

Jazzmusiikissa kappaleesta on tullut usein soitettu standardi. Sen ovat nauhoittaneet muun muassa Chet Baker, Miles Davis, Ralph Towner, Diane Schuur ja Fred Hersch.

Sauvo Puhtila on kääntänyt kappaleen suomeksi nimelle ”Rakastun liian helposti”.

## Lähteet
Breaking Dawn: Part 1 (soundtrack)

**The Twilight Saga – Breaking Dawn (part 1): Original Motion Picture Soundtrack** on soundtrack vuoden 2011 yhdysvaltalaiseen elokuvaan *[[Twilight – Aamunkoi, osa 1]]*. Soundtrack julkaistiin 8. marraskuuta 2011.

## Tausta

Heinäkuussa elokuvan ohjaaja Bill Condon sanoi, että heillä on viisitoista kappaletta, joista valita, mitkä tulevat soundtrack-levylle. Mitään ei oltu kuitenkaan vielä virallistettu artistien kanssa. Condon kertoi myös mahdollisuudesta, että joku elokuvassa esiintyvä musikaalinen henkilö saattaisi päästä soundtrackille, mikä jättää vaihtoehdoiksi Robert Pattinsonin, Jackson Rathbonen, Booboo Stewartin ja Jamie Campbell Bowerin. Amerikkalainen rockbändi Evanescence ilmaisi kiinnostuksensa tehdä kappaleen soundtrackille. Will Hunt, kyseisen bändin rumpali, sanoi: "Olen todella halunnut [uuden kappaleen] 'My Heart Is Broken' julkaistavan soundtrackilla, sillä minusta se kuvaisi tarinaa todella hyvin." Bändin laulaja Amy Lee oli rumpalin kanssa samaa mieltä, lisäten: "Minusta se olisi oikeastaan mahtavaa." Bändi yritti jo aikaisemmin saada kappaleensa elokuvasarjan ensimmäiselle soundtrack-levylle, mutta Summit Entertainment ei hyväksynyt heidän tarjoamaansa kappaletta.

22. syyskuuta 2011 virallistettiin, että soundtrackin single ja "johtava kappale" tulee olemaan amerikkalaisen poplaulajan Bruno Marsin kappale "It Will Rain". Virallinen soundtrack-lista julkaistiin 26. syyskuuta 2011, eikä se sisällä lainkaan kappaleita brittiläiseltä rockbändiltä nimeltään Muse, joka on esiintynyt elokuvasarjan kolmessa aikaisemmassa soundtrackissa. *[[Twilight – Houkutus|Twilight – Houkutuksen]]* soundtrackissa kuultu kappale "Flightless Bird, American Mouth" kuullaan myös tällä soundtrackilla. Aikaisemmin ohjaaja Condon ilmoitti mahdollisuudesta, että joku näyttelijöistä kuultaisiin soundtrackilla. Soundtrackilla kuullaankin Mía Maestro, joka näyttelee Carmenia elokuvassa.

## Kappaleet
Virallinen soundtrack - lista julkaistiin 26. syyskuuta 2011. Samassa julkaistiin soundtrackin kansikuva.

## Score

14. tammikuuta 2011 tiedotettiin, että Carter Burwell palaa säveltämään molempien osien score-levyt. Burwell sävelsi myös ensimmäisen elokuvan, *[[Twilight – Houkutus|Twilight – Houkutuksen]]* score-levyn.  1. osan score-levy nauhoitettiin Lontoossa Abbey Road Studios -nimisessä studiossa aikaisin syyskuussa. Alexandre Desplat ja Howard Shore (*[[Twilight – Uusikuu|Twilight – Uudenkuun]]* ja *[[Twilight – Epäilys|Twilight – Epäilyksen]]* score-levyjen säveltäjät) sattuivat olemaan Lontoossa nauhoituksen aikaan, joten he molemmat vierailivat Burwellin luona. Albumi julkaistiin 13. joulukuuta 2011 ja levy-yhtiönä toimi Atlantic Records.

### Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet
Società Italiana Ernesto Breda

**Società Italiana Ernesto Breda** (SIEB), joka yleisemmin tunnetaan vain Bredana, oli italialainen Ernesto Bredan vuonna 1886 Milanoon perustama teollisuusyritys. Yritys valmisti aluksi höyryvetureita ja muuta rautateiden kalustoa, mutta myöhemmin tuotanto laajeni aseisiin ja lentokoneisiin.

Yritys kansallistettiin 1962, jolloin siitä tuli osa EFIM-yhtiötä. Se meni konkurssiin 1990-luvulla. Linja-auto- ja raitiovaunutuotanto oli liitetty kansallistamisen yhteydessä Ansaldoon, josta tuli AnsaldoBreda. Aseteollisuudesta tuli itsenäinen Breda Meccanica Bresciana samoin kuin tutkimusyksiköstä Instituto Scientifico Breda.

## Lentokoneet
*Breda A.2
*Breda A.4
*Breda A.7
*Breda A.9
*Breda A.10
*Breda Ba.15
*Breda Ba.19
*Breda CC.20
*Breda Ba.25
*Breda Ba.26
*Breda Ba.27
*Breda Ba.28
*Breda Ba.32
*Breda Ba.33
*Breda Ba.39
*Breda Ba.42
*Breda Ba.44
*Breda Ba.64
*Breda Ba.65
*Breda Ba.75
*Breda Ba.82
*Breda Ba.88
*Breda Ba.92
*Breda Ba.201
*Breda Ba.205
*Breda-Pittoni BP.471
*Breda-Zappata BZ.308
*Tebaldi-Zari

## Lähteet

## Aiheesta muualla
Sinfonia nro 35 (Mozart)

**Sinfonia no. 35** D-duuri (KV 385) on Wolfgang Amadeus Mozartin vuonna 1782 valmistunut sinfonia. Sinfonia tunnetaan lisänimellä *Haffner-sinfonia*.

## Osat

#*Allegro con spirito*
#*Andante*
#*Menuetto*
#*Finale. Presto*
Orontes

**Orontes** () on Välimeren koilliskulmaan laskeva noin 570 kilometrin pituinen joki.  Se alkaa Antilibanonin vuorilta Libanonista, kulkee Syyrian länsiosien kautta etelästä pohjoiseen rannikon suuntaisena ja laskee Välimereen Turkin alueella lähellä Antakyaa (antiikin Antiokiaa).

## Lähteet

## Aiheesta muualla
Maailma, minä ja kulttuuri

**Maailma, minä ja kulttuuri: Emergentin materialismin näkökulma** on Ilkka Niiniluodon artikkelikokoelma, joka on ilmestynyt Otavan kustantamana vuonna 1990. Kirjoitukset ovat emergenttiä materialismia edustavaa kulttuurifilosofiaa.

## Lähteet
C/-43 K1

**C/-43 K1** tai **Caesarin komeetta** on komeetta, joka näkyi kirkkaana vuonna 44 eaa.. Se on todennäköisesti antiikin ajan kuuluisin komeetta. Vaikka komeetta oli hyvin kirkas ja näkyi päivälläkin, niin sen  kuuluisuus ei tule niinkään sen näkyvyydestä, vaan siitä että se näkyi juuri Julius Caesarin murhan jälkeen Rooman yllä.

## Lähteet
*JPL Small-Body Database Browser: C/-43 K1 
*
Alfonso VII (Kastilia)

**Alfonso VII** Keisari (esp. *El Emperador*), (1. maaliskuuta 1105, Caldas de Reyes – 21. elokuuta 1157, Santa Elena) oli Kastilian ja Leónin kuningas vuosina 1126–1157 äitinsä Urracan jälkeen.

Alfonso VII:llä oli vaateita muslimien hallitsemasta Zaragozasta, ja hänen vasallejaan olivat Navarran kuningas, Barcelonan kreivi Ramón Berenguer IV ja monet muut merkittävät aateliset. Alleviivatakseen johtoasemaansa kristittyjen kuninkaiden joukossa Alfonso antoi kruunata itsensä keisariksi vuonna 1135.

Kuollessaan hän jakoi kuitenkin valtakuntansa kahdelle pojalleen ja vesitti näin työnsä kristittyjen valtioiden yhdistämiseksi. Pojista Sancho III sai Kastilian ja Ferdinand II Leónin.
 

## Suku ja perhe
Alfonso VII:n vanhemmat olivat Leónin kuningatar Urraca I ja Burgundin kreivi Raimund. Hänellä oli myös vanhempi sisar Sancha Ramirez ja avioton sisar- ja velipuoli äitinsä seuraavasta suhteesta.

Alfonso VII oli kaksi kertaa naimisissa ja hänellä oli tunnustettuja aviottomia lapsia.

Hän avioitui vuonna 1127/1128 Barcelonan Berengarian (1116–helmikuu 1149), Barcelonan kreivi Ramón Berenguer III:n ja Provencen kreivittären Dulcen tyttären kanssa. Heillä oli seitsemän lasta:
* Ramón de Castilla, kuoli lapsena 1136 jälkeen
* Sancho (1133–1158), Kastilian kuningas Sancho III
* Fernando (1137–1188), Leónin kuningas Ferdinand II
* Constanza de Castilla (n. 1136/1141–1160). Avioitui Ranskan kuninkaan Ludvig VII:n kanssa.
* Sancha de Castilla (1137–1179), avioitui Navarran kuninkaan Sancho VI el Sabion kanssa.
* García de Castilla (1142–1146), kuoli lapsena
* Alfonso de Castilla (1144/1146–n. 1149), kuoli lapsena 

Alfonso avioitui vuonna 1152 Puolan prinsessa Riquildan (1140–16. kesäkuuta 1185), suurherttua Vladislaus II:n ja Babenbergin Agneksen tyttären kanssa. Heillä oli kaksi lasta: 
* Fernando de Castilla (1153–1157), kuoli lapsena
* Sancha de Castilla (1154–1208). Avioliitto 1174 Aragonin kuninkaan Alfonso II:n kanssa.

Suhteesta Gontrodo Pérezin kanssa:
* Urraca Alfonso la Asturiana (1133–1189). Avioitui 1144 Pamplonan kuninkaan García Ramírezin kanssa.

Suhteesta Urraca Fernández de Castron kanssa, joka oli kreivi Rodrigo Martínezin leski:
* Estefanía Alfonso la Desdichada (1139/1148–1180). Avioliitto Fernando Rodríguez de Castro el Castellanon kanssa, joka murhasi hänet.

## Lähteet
*

### Viitteet
Lommahdus

**Lommahdus** tarkoittaa puristetun rakenneosan paikallista nurjahdusta. Havaittavissa esimerkiksi alumiinisen juomatölkin päälle astuttaessa. Kuorman jakautuessa tasaisesti tölkin vaipalle, saattaa tölkki kestää. Kun rasitus siirtyy vaipan jollekin osalle, antaa tölkki periksi, eli lommahtaa.
Tuiran kamarikuoro

**Tuiran kamarikuoro r.y.** on oululainen sekakuoro, joka on perustettu vuonna 1969. Sitä ovat johtaneet Pekka Mäntymaa (1969–1989), Leena Hyvönen (1989–1997), Risto Laitinen (1998–2023) ja vuodesta 2023 lähtien Satu Korpi. Varajohtajana toimii Kaisu Koivurova.

Perinteisen kamarikuoromusiikin lisäksi kuoro on esittänyt orkesterisäestyksellisiä teoksia yhteistyössä mm. Oulu Sinfonian, Oulun Oopperan ja Kemin kaupunginorkesterin kanssa.

## Lähteet

## Aiheesta muualla
*Tuiran kamarikuoron verkkosivut
Marie Therese Nordsletta Aslaksen

**Marie Therese Nordsletta Aslaksen** (s. 1979) on norjansaamelainen poliitikko, joka edustaa Etelä-Norjassa asuvia saamelaisia (SbS). Hänet valittiin kaudelle 2013-2017 saamelaiskäräjille. Hän oli edustaja myös kaudella 2009–2013, ja oli myös suunnittelu- ja talouskomitean jäsen. Lisäksi hän johtaa tukirahoista päättävää elintä (*Tilskuddsstyret*). Hän on ollut saamelaiskäräjien edustaja myös kausilla 1997–2001 ja 2005–2009, mutta oli silloin edustajana työväenpuolueesta. Kaudella 2001–2005 hän oli 1. varaedustaja ja oli samalla Tilskuddsstyretin apulaisjohtaja. 

Aslaksen on koulutukseltaan sosionomi, ja hänellä on myös kaupallinen koulutus. Hän työskentelee opettajana Volla skolessa. 

## Lähteet

## Aiheesta muualla
*Sametinget - Elämäkerta
*Sametinget.no - ''Aslaksen, Marie Therese Nordsletta''
Suomen ympäristöopisto SYKLI

**Suomen ympäristöopisto SYKLI** on valtakunnallinen ammatillinen erikoisoppilaitos, jonka omistavat TTS Työtehoseura Hyvinkään-Riihimäen Seudun Ammattikoulutussäätiö, Palvelualojen ammattiliitto PAM sekä Ympäristöteollisuus ja -palvelut YTP ry. Syklin perustehtävänä on osaamisen vahvistaminen ja toiminnan parantaminen kestävän kehityksen tavoitteiden mukaisesti. Oppilaitoksen toimipaikat sijaitsevat Riihimäellä ja Helsingissä.

## Lähteet

## Aiheesta muualla
* Syklin kotisivut
Raúl Mera

**Raúl Ebers Mera Pozzi** (s. 14. kesäkuuta 1936 Montevideo) on uruguaylainen aktiiviuransa lopettanut koripalloilija. Hän kilpaili vuoden 1956 kesäolympialaisissa Melbournessa ja kuului pronssia saaneeseen joukkueeseen. Hän osallistui kesäolympialaisiin jälleen vuonna 1960 Roomassa mutta jäi mitaleitta kuuluen kahdeksanneksi sijoittuneeseen joukkueeseen.

Mera pelasi Montevideon Club Atlético Stockolmolle.

## Lähteet
Underworld: Evolution

**Underworld: Evolution** on vuonna 2006 julkaistu yhdysvaltalainen toiminnallinen kauhuelokuva, jonka ohjasi Len Wiseman. Elokuva on jatkoa Varjojen valtakunta (*Underworld*) elokuvalle.

## Näyttelijät

## Underworld-sarja

## Lähteet

## Aiheesta muualla
*
* Wikia - Underworld: Evolution
C/1999 F1

**C/1999 F1 (Catalina)** on Aurinkoa kiertävä komeetta, joka löydettiin Catalina Sky Survey -ohjelmalla vuonna 1999. C/1999 F1:n rata on hyvin epäkeskinen: sen eksentrisyys on noin 0,9988384. Komeetan keskietäisyys Auringosta on noin 4&nbsp;981,90 AU:ta ja kiertoaika noin 351&nbsp;642,46 vuotta.

## Lähteet
*JPL Small-Body Database Browser: C/1999 F1 (Catalina) 
*Catalina Sky Survey Interesting Discoveries, Pre-2003 
*C/1999 F1 ( Catalina )
Yhdystie 2453

**Yhdystie 2453** on maantie joka kulkee Nakkilan Arantilasta Harjavallan keskustaan. Tien pituus on 9 kilometriä. Nakkilan katuosoitteissa siitä käytetään nimeä *Harjavallantie*, Harjavallassa se puolestaan on nimeltään *Satakunnantie*.  

## Muuta

Yhdystien 2453 reittiä liikennöi arkisin kouluvuoden aikana Porin ja Kokemäen väliä kulkeva bussilinja 71, joka kulkee kaksi kertaa päivässä Harjavallasta Nakkilaan ja kerran Nakkilasta Harjavaltaan. Linjaa liikennöivät Lyttylän Liikenne ja Sundell.

## Lähteet
Fort Garry Hotel

**Fort Garry Hotel** on hotelli Winnipegin kaupungissa Manitoban provinssissa Kanadassa. Rakennus rakennettiin vuosina 1911–1913. Fort Garry Hotel on rakennettu château-tyyliin. Rakennuksessa on 13 kerrosta.

## Lähteet
* HistoricPlaces.ca - HistoricPlaces.ca

## Aiheesta muualla
Body to Body

**Body to Body** on Blue Systemin vuonna 1996 julkaistu toiseksi viimeinen albumi. Se sisältää ajalleen tyypillistä eurodance tyylistä musiikkia, jollaiseksi Blue Systemin tyyli oli muuttunut vuonna 1994 julkaistulta X - Ten albumilta lähtien.

## Kappaleet
# "Body to Body" - 3:32
# "Only With You" - 3:25
# "For the Children" - 3:58
# "It's For You" - 3:22
# "Dam, Dam" - 4:13
# "Can This Be Love" - 4:13
# "On and On" - 3:22
# "Freedom" - 3:28
# "Deeper Deeper" - 3:22
# "Oh, I Miss You" - 3:35
# "Thank God, It's Friday Night" - 3:17
Antti Parviainen (valmentaja)

**Antti Parviainen** (s. 1960) on suomalainen jääpallovalmentaja.

## Valmentajaura

Parviainen on toiminut kolmeen otteeseen Suomen jääpallomaajoukkueen päävalmentajana, vuosina 1989–1992, 1997–1999 ja 2013–2019. Hän on valmentanut maajoukkuetasolla myös Viroa vuosina 2000–2001 ja Suomen junioreita vuosina 1985–1988. Seuratasolla hän on valmentanut jyväskyläläisseura JPS:ää vuosina 1983–1988, helsinkiläisseura Botniaa vuosina 1988–1996 ja porvoolaisseura Akillesta vuodesta 2012 vuoteen 2016. 

Parviainen toimi toisen kerran Akilleen päävalmentajana kaudella 2018-2019.

Botnia voitti hänen valmennuksessaan kahdesti SM-kultaa ja kolmesti SM-hopeaa. Parviainen on valmentanut jääpallon lisäksi myös junioritason jääkiekossa.

## Yksityiselämä

Parviainen on koulutukseltaan liikuntatieteiden kandidaatti, joksi valmistui Jyväskylän yliopistosta vuonna 1988. Urheiluvalmentamisen lisäksi hän on toiminut muun muassa Mercuri Urvalin konsulttina, Helsingin Diakonissalaitoksen kehitysjohtajana, erityisasiantuntijana ja laatu- ja turvallisuuspäällikkönä sekä SLU:n erityisasiantuntijana.

Keväällä 2022 Parviainen valittiin Suomen Jääpalloliiton puheenjohtajaksi.

## Saavutukset

Maajoukkueessa:

*MM-hopea: 1999, 2016
*MM-pronssi: 1991, 1997, 2017, 2018, 2019

Seurajoukkueessa:

*SM-kulta: 1989, 1992
*SM-hopea: 1990, 1991, 1993, 2016
*SM-pronssi: 1995, 1996

## Lähteet
Jace Everett

**Jace Everett** (s. 1972	Evansville, Indiana Yhdysvallat) on yhdysvaltalainen laulaja ja lauluntekijä. Hänen tunnetuin kappaleensa on *[[True Blood]]* -televisiosarjan tunnussävel "Bad Things".

## Ura
Everett julkaisi ensimmäisen singlensä "That's The Kind of Love I'm In" vuonna 2005. Hänen esikoisalbuminsa *Jace Everett* ilmestyi seuraavana vuonna. Albumin kappaleesta "Bad Things" tehtiin myöhemmin televisiosarjan *True Blood* tunnussävel. Everett on sittemmin julkaissut albumit *Old New Borrowed Blues* (2008), *Red Revelations* (2009) ja *Mr. Good Times* (2011).

Everett on ollut säveltämässä Josh Turnerin kappaletta "Your Man". Kappale nousi Billboardin country-listan ykköseksi vuonna 2006.  

## Diskografia
* *Jace Everett* (2005)
* *Old New Borrowed Blues* (2008)
* *Red Revelations* (2009)
* *Mr. Good Times* (2011)
* *Terra Rosa* (2013)

## Lähteet

## Aiheesta muualla
* Jace Everettin virallinen sivusto
* Jace Everett Twitterissä
* 
* 
* Jace Everett MusicBrainz-sivustolla
Habiba Ghribi

**Habiba Ghribi** (s. 9. huhtikuuta 1984 Kairouan) on tunisialainen kestävyysjuoksija, jonka päälaji on 3&nbsp;000&nbsp;metrin estejuoksu.

Ghribi sijoittui 2002 Radèsin Afrikan-mestaruuskilpailuissa 5&nbsp;000&nbsp;metrin juoksussa 11:nneksi. Hän karsiutui Helsingin MM-kilpailuissa 2005 3&nbsp;000&nbsp;metrin estejuoksun alkuerissä. Hän sai samassa lajissa hopeaa Bambousin Afrikan-mestaruuskilpailuissa 2006 ajalla 10.10,93. Pekingin olympialaisissa 2008 hän oli estejuoksussa kolmastoista. Ghribi sai Pescaran Välimeren kisoissa 2009 pronssia 1&nbsp;500&nbsp;metrin juoksussa. Berliinin MM-kilpailuissa hän oli 3&nbsp;000&nbsp;metrin estejuoksussa viides. 

Sekä Daegun MM-kilpailuissa 2011 (aika 9.11,97) että Lontoon olympialaisissa 2012 (aika 9.08,37) Ghribi sijoittui alun perin toiseksi maansa ennätysajoilla, mutta nousi myöhemmin molempien kisojen voittajaksi kun Julija Zaripova hylättiin dopingin vuoksi. Lontoossa hänestä tuli ensimmäinen olympiamitalin voittanut tunisialainen nainen. Afrikan-mestaruuskilpailuissa 2014 Ghribi sijoittui estejuoksussa viidenneksi ja 1&nbsp;500&nbsp;metrillä kuudenneksi.

Ghribi saavutti Pekingin MM-kilpailuissa 2015 hopeaa 3&nbsp;000&nbsp;metrin estejuoksussa ajalla 9.19,24. Rio de Janeiron olympialaisissa 2016 hän oli estejuoksussa kahdestoista.

## Henkilökohtaiset ennätykset
### Ulkoradat

### Sisäradat

## Lähteet

## Aiheesta muualla
Vitali Manski

**Vitali Vsevolodovitš Manski** (, s. 2. joulukuuta 1963 Lviv, Ukraina) on venäläinen dokumentti- ja elokuvaohjaaja. Hän on asunut Latviassa Krimin valtauksen jälkeen ja vei mukanaan sinne arkistonsa. Hän on syntyperältään ukrainanjuutalainen.

Manski opiskeli Moskovassa VGIK-elokuvakoulussa ja teki ensimmäisen dokumenttielokuvansa 1989. Hän oli pitkään Vladimir Putinin luottodokumentaristi ja on tehnyt dokumentteja myös Mihail Gorbatšovista ja Boris Jeltsinistä. Hän on saanut dokumenteistaan yli sata palkintoa eri puolilla maailmaa.

Manski vieraili tammikuussa 2018 Suomessa DocPoint-festivaalilla, jolla esitettiin dokumentti *Putin's Witnesses*.

Kesäkuussa 2023 hänet julistettiin Venäjällä ulkomaiseksi poliittiseksi toimijaksi.

## Filmografiaa
*Tšastnyje hroniki. Monolog, 1999, dokumentti
*Brodvei. Tšernoje more, 2002, dokumentti
*Anatomija Tatu, 2003, dokumentti
*Naša rodina, 2005, dokumentti
*Žar nežnyh. Diki, diki pljaž, 2006, dokumentti
*Neitsyys kaupan, (*Devstvennost*) 2008, dokumentti Pohjois-Koreasta
*Saman auringon alla, 2015
*Putin's Witnesses, 2018, dokumentti

## Lähteet

## Aiheesta muualla
Luciano Pacomio

**Luciano Pacomio** (s. 4. marraskuuta 1941 Villanova Monferrato) on italialainen roomalaiskatolinen piispa. Hänet vihittiin papiksi 29. kesäkuuta 1965 ja nimitettiin Mondovin hiippakunnan piispaksi 3. joulukuuta 1996. Piispaksi vihkiminen seurasi 6. tammikuuta 1997. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn. Pacomio asetettiin virkaansa 2. helmikuuta.

Pacomio erosi tehtävsitään Mondovìn piispana 29. syyskuuta 2017.

## Lähteet
Suck It and See

**Suck It and See** on Arctic Monkeysin neljäs studioalbumi, joka julkaistiin 3. kesäkuuta 2011. Se debytoi Suomen virallisen listan sijalla 34.

## Kappaleet

Japanin julkaisuun sisältyy lisäksi kappale ”The Blond-O-Sonic Shimmer Trap”, joka julkaistiin myös singlen ”Don’t Sit Down ’Cause I’ve Moved Your Chair” B-puolena.

## Arvostelut
* AllMusic: 
* Desibeli.net: 
* Pitchfork: 7.5/10
* Rolling Stone: 
* Rumba: 
* Soundi: 

## Lähteet
Gros-Islet (kunta)

**Gros-Islet**  on kunta Saint Lucian pohjoiskärjessä Karibialla. Sen pinta-ala on 101 km2  ja vuoden 2010 asukasluku 22&nbsp;647. Gros-Islet on Saint Lucian nopeimmin kasvava kunta; vuosina 2001–2010 kunnan väkiluku kasvoi yli 20 %.

Gros-Isletin samannimisessä keskustaajamassa on moderni krikettikenttä, jossa pelattiin maailmancupin otteluita 2007. Matkailijat suosivat Gros-Isletiä myös joka perjantai järjestettävien katujuhlien takia.

Kunnan pohjoisosassa on Pigeon Islandin vanha linnoitus. Pigeon Island on nykyisin kansallispuisto.  Kylästä on noin 20 minuutin kävelymatka piennartietä pitkin Pigeon Pointiin.

## Lähteet
Cookin patsas

**Cookin patsas** () on kapteeni James Cookin kunnaksi rakennettu patsas. James Cook oli brittiläinen tutkimusmatkailija ja merenkävijä. Hän purjehti kolmesti (1768–1771, 1772–1775 ja 1776–1779) Tyynellä valtamerellä ja kartoitti laajoja aiemmin tuntemattomia alueita, muun muassa koko Uuden-Seelannin rannikon ja Australian itärannikon. 

Cookin patsas sijaitsee *Victoria Squarella* Christchurchin kaupungissa Uudessa-Seelannissa. Patsas valmistui vuonna 1932. Patsaan veistäjänä ja suunnittelijana toimi William Trethewey. Patsas on valmistettu Italian Carraran alueen marmorista. Patsaan omistaa Christchurch City Council. 

## Aiheesta muualla

## Lähteet
Claudio Baggini

**Claudio Baggini** (1. elokuuta 1936 Rooma – 25. syyskuuta 2015) oli italialainen roomalaiskatolinen piispa. Hänet vihittiin papiksi 14. kesäkuuta 1959 ja nimitettiin Vigevanon hiippakunnan piispaksi 18. maaliskuuta 2000. Piispaksi vihkiminen seurasi 30. huhtikuuta. Pääkonsekraattorina toimi Giacomo Capuzzi, jota avustivat Paolo Magnani ja Giovanni Locatelli.

Baggini asetettiin virkaansa 18. kesäkuuta 2000, ja hän toimi tehtävissään, kunnes erosi niistä 12. maaliskuuta 2011.

## Lähteet
Eddie Murphy lavalla

**Eddie Murphy lavalla** (*Eddie Murphy Raw*) on vuonna 1987 valmistunut stand up -komiikkaelokuva. Elokuvassa Eddie Murphy esiintyy lavalla kertoen vitsejä ja esittäen sketsejä itsestään, perheestään ja kuuluisista henkilöistä. Samuel L. Jackson tekee elokuvassa cameoroolin. Elokuvan on ohjannut Robert Townsend. Elokuva kuvattiin New Yorkin Madison Square Gardenissa.

Elokuvassa sanotaan sana ”fuck” peräti 223 kertaa mikä oli enemmän kuin siihen astista ennätystä hallineessa elokuvasssa *[[Scarface – arpinaama]]*. Elokuvan kiroiluennätyksen ohittivat myöhemmin elokuvat *[[Mafiaveljet]]* (1990) ja *[[South Park: Isompi, pidempi ja leikkaamaton]]* (1997).

## Lähteet
Giacomo Capuzzi

**Giacomo Capuzzi** (14. elokuuta 1929 Manerbio – 26. joulukuuta 2021) oli italialainen roomalaiskatolinen piispa. Hänet vihittiin papiksi 29. kesäkuuta 1952 ja nimitettiin Lodin hiippakunnan piispaksi 7. maaliskuuta 1989. Piispaksi vihkiminen seurasi 30. huhtikuuta. Pääkonsekraattorina toimi Bruno Foresti, jota avustivat Paolo Magnani ja Vigilio Mario Olmi.

Capuzzi erosi tehtävistään 14. marraskuuta 2005.

## Lähteet
Anse-la-Raye (kunta)

**Anse-la-Raye**  on kunta Saint Lucian länsirannalla Karibialla. Sen pinta-ala on 31 km2  ja vuoden 2010 asukasluku 6&nbsp;033.

Kunnan samanniminen keskustaajama sijaitsee Karibianmeren rannalla. Useimmat sen asukkaat ovat kalastajia. Kylässä rakennetaan edelleen myös perinteisiä yhdestä puusta kaiverrettuja kanootteja.

## Lähteet
Vigilio Mario Olmi

**Vigilio Mario Olmi** (14. elokuuta 1927 Coccaglio – 25. tammikuuta 2019 Brescia) oli italialainen roomalaiskatolinen piispa. Hänet vihittiin papiksi Brescian hiippakuntaan 25. kesäkuuta 1950 ja nimitettiin sen vihkipiispaksi sekä Gunuguksen titulaaripiispaksi 20. maaliskuuta 1986. Piispaksi vihkiminen seurasi 18. toukokuuta. Pääkonsekraattorina toimi Bruno Foresti, jota avustivat Luigi Morstabilini ja Pietro Gazzoli. 

Olmi jäi eläkkeelle 25. maaliskuuta 2003.

## Lähteet
Luigi Bianco

**Luigi Bianco** (s. 3. maaliskuuta 1960 Montemagno) on italialainen roomalaiskatolinen piispa. Hänet vihittiin papiksi Casale Monferraton hiippakuntaan 30. maaliskuuta 1985 ja nimitettiin Faleronen titulaariarkkipiispaksi sekä apostoliseksi nuntiukseksi Hondurasiin 12. tammikuuta 2009. Piispaksi vihkiminen seurasi 25. huhtikuuta. Pääkonsekraattorina toimi Tarcisio Bertone, jota avustivat Alceste Catella ja Luciano Pacomio.

## Lähteet
Pippa Middleton

**Philippa Charlotte** "**Pippa**" **Middleton** (s. 6. syyskuuta 1983) on englantilainen juhlasuunnittelija, julkisuuden henkilö ja Walesin prinsessa Catherinen sisar.

Middleton kävi Marlborough College -yksityiskoulua urheilustipendillä ja opiskeli Edinburghin yliopistossa englantilaista kirjallisuutta. Hän työskenteli PR-firmassa ja myöhemmin vanhempiensa yrityksessä toimittamassa juhlien suunnitteluun keskittynyttä Party Times -sivustoa. Middleton opiskelee kesällä 2016 julkisuudessa olleen tiedon mukaan ravintoneuvojaksi.

20. toukokuuta 2017 Pippa Middleton vihittiin avioliittoon investointipankkiiri James Matthewsin kanssa. He olivat kihlautuneet vuosien yhdessäolon jälkeen edellisen vuoden heinäkuussa . Heillä on vuosina 2018, 2021 ja 2022 syntyneet lapset, joista esikoinen on poika.

Middleton oli morsiusneitona sisarensa ja prinssi Williamin häissä huhtikuussa 2011.

18. huhtikuuta 2011 julkaistiin *[[William & Kate]]* -niminen televisioelokuva hänen siskonsa Catherinen romanssista. Pippaa filmatisoinnissa näytteli Mary Elise Hayden.

## Lähteet
Vieux-Fort (kunta)

**Vieux-Fort**  on kunta Saint Lucian saaren kaakkoisnurkassa Karibialla. Sen pinta-ala on 44 km2  ja vuoden 2010 asukasluku oli 14&nbsp;632. 
Kunnan keskustaajama Vieux-Fort on Saint Lucian toiseksi suurin kaupunki. Se on yleisilmeeltään moderni kaupunki, mutta siirtomaatyylisiä rakennuksia on säilynyt kaupungin keskustassa.

Kunnan alueella toimii satama ja Hewanorran kansainvälinen lentoasema. Se on Saint Lucian kahdesta lentoasemasta suurempi, ja perustettiin toisen maailmansodan aikana sotilaslentokentäksi.

## Lähteet
Murmanskin rautatieasema

**Murmanskin rautatieasema** () on Venäjän Murmanskin alueen Murmanskissa sijaitseva Venäjän rautateiden tärkeä rautatieasema.

Asema on Murmanskin radan henkilöliikenteen pääteasema ja sijaitsee Murmanskin sataman vieressä, vain 400 metrin etäisyydellä Jäämerestä. Asemalle on säännöllinen junayhteys lukuisista kaupungeista, muun muassa Pietarin Laatokan rautatieasemalta ja Moskovan Leningradin asemalta. 

Hallinnollisesti Murmanskin rautatieasema kuuluu Venäjän rautateiden luoteisen tytäryhtiön, Lokakuun rautateiden vastuualueeseen.

## Lähteet

## Aiheesta muualla

* Venäjän rautateiden matkustajaliikenteen sivut, sis. aikatauluhaku  (rzd.ru)
* Расписание поездов по станции Мурманск. Отправление. - Murmanskin aseman kaukojunien aikatauluja  (rasp.yandex.ru)
* Расписание электричек по станции Мурманск - Murmanskin aseman lähijunien aikatauluja  (rasp.yandex.ru)
* Aikatauluhaku Murmanskin asemalle (kaukojunat)  (poezda.net)
* Lokakuun rautateiden rataverkon jpg-kartta väliasemineen 
*  ,  (parovoz.com)
Pietro Gazzoli

**Pietro Gazzoli** (6. elokuuta 1903 – 17. helmikuuta 1990) oli italialainen roomalaiskatolinen piispa. Hän syntyi Edolossa. Hänet vihittiin papiksi Brescian hiippakuntaan 14. helmikuuta 1926 ja nimitettiin sen vihkipiispaksi sekä Forum Flaminiin titulaaripiispaksi 3. helmikuuta 1968. Piispaksi vihkiminen seurasi 19. maaliskuuta. Pääkonsekraattorina toimi Luigi Morstabilini, jota avustivat Felice Bonomini ja Carlo Manziana.

Gazzoli jäi eläkkeelle 80-vuotispäivänään 6. elokuuta 1983.

## Lähteet
Alluviaalikeila

**Alluviaalikeila** on viuhkamainen kerrostuma, joka muodostuu paikkaan, jossa nopeasti virtaava joki tulee esimerkiksi kanjonista tasankoalueelle. Ne ovat usein huomattavampia kuivilla ja puolikuivilla alueilla. Se on erikoistapaus alluviaalista, joka on virtaavan veden kuljettamaa ja kasaamaa sedimenttiä.

Alluviaalikeilat muodostuvat paikkaan, jossa topografiassa on selvä murtumakohta, josta vesi pystyy virtaamaan ylänköalueelta matalammalle tasankoalueelle. Tällainen murtuma, kuten kanjoni, johtaa virran tasangolle, jossa vedellä on mahdollisuus levittäytyä. Virran nopeus hidastuu, kun se päätyy tasangolle, eikä se pysty enää kuljettamaan maa-ainesta mukanaan. Aines kerääntyy sedimenteiksi viuhkamaiseen muotoon. Myös jäätikköjokien virrattua kohti jäätikön reuna-alueella olevaa joen suuta jäätikön reuna saattaa hidastaa virtausta niin, että joen kuljettama aines kasaantuu joen suulle viuhkamaiseksi suistoksi.

## Lähteet
* 

### Viitteet

## Aiheesta muualla
HMS Vindex (1915)

**HMS Vindex** oli Britannian kuninkaallisen laivaston vesilentokoneiden emälaiva ensimmäisessä maailmansodassa. Armstrong Whitworth valmisti aluksen nimellä SS *Viking*, ja se oli suunniteltu nopeaksi matkustajalautaksi Isle of Man Steam Packet Companylle.

## Valmistus
Isle of Man Steam Packet Company tilasi SS *Vikingin* Armstrong Whitworthilta ja sen köli laskettiin 1904. Alus laskettiin vesille 7. maaliskuuta 1905 ja se valmistui toukokuussa 1907.

Amiraliteetti pakko-otti aluksen 15. maaliskuuta 1915 lopulla vesilentokoneiden emälaivaksi, ja se lunastettiin 11. lokakuuta. Alus nimettiin *HMS Vindexiksi*, jotta vältettäisiin sekaannus hävittäjä ''HMS Vikingin'' kanssa.

## Palvelus
Pääosan urastaan alus palveli Pohjanmerellä, mistä se kahdesti teki hyökkäyksen saksalaisten Zeppelini-tukikohtaan Tonderniin. 3. marraskuuta 1915 aluksen Bristol Scout -lentokoneesta tuli ensimmäinen lentotukialukselta noussut lentokone, ja aluksen toisesta koneesta tuli ensimmäisen lentotukialukselta torjuntalennolle noussut lentokone vuoden 1916 aikana, kun se torjui onnistuneesti Zeppelin L 17:n. Alus siirrettiin vuonna 1918 Välimerelle, ja se myytiin takaisin alkuperäisille omistajilleen 12. helmikuuta 1920.

Alus palveli toisessa maailmansodassa vuosina 1942–1943 joukkojenkuljetusaluksena nimellä HMS *Viking*. Alus saapui 24. syyskuuta 1954 Wardille romutettavaksi.

## Lähteet
*
*

### Viitteet
Humbug

**Humbug** on brittiläisen rockyhtye Arctic Monkeysin kolmas studioalbumi, joka julkaistiin elokuussa 2009.

Yhtye aloitti kappaleiden säveltämisen ja sanoittamisen kesän 2008 lopulla ja viimeistelivät sen keväällä 2009. *Humbug* on huomattavasti synkempi ja kokeellisempi kuin yhtyeen kaksi aiempaa albumia.

Edellisen albumin, vuoden 2007 *[[Favourite Worst Nightmare]]n* tavoin *Humbug* julkaistiin ensimmäiseksi Japanissa 19. elokuuta 2009, tämän jälkeen Australiassa, Brasiliassa, Saksassa ja Irlannissa 21. elokuuta. Britanniassa se julkaistiin myöhemmin 24. elokuuta ja Yhdysvalloissa päivää myöhemmin. Albumi ylsi ensimmäisellä listaviikollaan Suomen virallisen listan sijalle 11.

## Kappaleet
Kaikki kappaleet kirjoittanut Alex Turner.

## Kokoonpano
* Alex Turner – laulu, kitara
* Jamie Cook – kitara
* Nick O’Malley – basso
* Matt Helders – rummut, lyömäsoittimet, taustalaulu

## Listasijoitukset

Listasijoitusten lähde: 

## Lähteet
Babcock International Group

**Babcock International Group** on brittiläinen tukipalveluyhtiö, joka on erikoistunut hoitamaan mutkikkaita kalustoja ja infrastruktuuria turvallisuudeltaan ja tehtävänkuvaltaan vaikeissa ympäristöissä. Vaikka yhtiöllä on myös siviilipuolen sopimuksia, sen tärkeimpiä yhteistyökumppaneita ovat julkiset yhteisöt, etenkin Britannian puolustusministeriö ja Britannian rautateiden rataverkosta vastaava Network Rail. Yhtiöllä on neljä liiketoimintayksikköä ja ulkomaiset yksiköt Afrikassa, Pohjois-Amerikassa ja Australiassa. 

Yrityksen liiketoimintayksiköt ovat Marine & Technology (merenkulku), Defence & Security (puolustus ja turvallisuus), Support Services (Tukipalvelut) ja International (kansainvälinen yksikkö).

## Lähteet

## Aiheesta muualla
* www.babcock.co.uk
Crescênzio Rinaldini

**Crescênzio Rinaldini** (27. joulukuuta 1925 – 24. lokakuuta 2011) oli brasilialainen roomalaiskatolinen piispa. Hänet vihittiin papiksi 26. kesäkuuta 1949 ja nimitettiin Araçuaín hiippakunnan piispaksi 10. toukokuuta 1982. Piispaksi vihkiminen seurasi 4. heinäkuuta. Pääkonsekraattorina toimi Luigi Morstabilini, jota avustivat Lucas Moreira Neves ja Pietro Gazzoli.

Rinaldini jäi eläkkeelle 8. elokuuta 2001.

## Lähteet
Giulio Sanguineti

**Giulio Sanguineti** (20. helmikuuta 1932 Lavagna – 6. marraskuuta 2025) oli italialainen roomalaiskatolinen piispa. Hänet vihittiin papiksi Chiavarin hiippakuntaan 29. toukokuuta 1955 ja nimitettiin Savona-Nolin hiippakunnan piispaksi 15. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.

Sanguineti sai 7. joulukuuta 1989 nimityksen La Spezia-Sarzana-Brugnaton ja 19. joulukuuta 1998 Brescian hiippakunnan piispaksi. Hän jäi eläkkeelle 19. heinäkuuta 2007.

## Lähteet
Bassano Staffieri

**Bassano Staffieri** (6. syyskuuta 1931 Casalpusterlengo – 31. heinäkuuta 2018 La Spezia) oli italialainen roomalaiskatolinen piispa. Hänet vihittiin papiksi 9. kesäkuuta 1955 ja nimitettiin Carpin hiippakunnan piispaksi 11. heinäkuuta 1989. Piispaksi vihkiminen seurasi 9. syyskuuta. Pääkonsekraattorina toimi Ugo Poletti, jota avustivat Camillo Ruini ja Giacomo Capuzzi.

Staffieri sai 10. heinäkuuta 1999 nimityksen La Spezia-Sarzana-Brugnaton hiippakunnan piispaksi, jona hän toimi, kunnes jäi eläkkeelle 6. joulukuuta 2007.

## Lähteet
Elio Tinti

**Elio Tinti** (14. elokuuta 1936 Bologna –  24. syyskuuta 2024) oli italialainen roomalaiskatolinen piispa. Hänet vihki papiksi Bolognan arkkihiippakuntaan Giacomo Lercaro 25. heinäkuuta 1960, ja hänet nimitettiin Carpin hiippakunnan piispaksi 17. kesäkuuta 2000. Piispaksi vihkiminen seurasi 26. elokuuta. Pääkonsekraattorina toimi Giacomo Biffi, jota avustivat Benito Cocchi ja Paolo Rabitti. Tinti asetettiin virkaansa 24. syyskuuta.

## Lähteet
Take On Helicopters

**Take On Helicopters** on Bohemia Interactiven kehittämä lentosimulaattori, joka keskittyy siviilihelikoptereihin. Pelissä pääsee lentämään satojen neliökilometrien kokoisilla, oikeaan karttadataan perustuvilla pelialueilla. Peli julkaistiin 27. lokakuuta 2011 Microsoft Windows-alustalle. 15. maaliskuuta 2012 pelille julkaistiin ensimmäinen lisäosa nimeltään **Take On Helicopters: Hinds**.

## Pelaaminen
*Take On Helicopters* sisältää kolme eri helikopteriluokkaa; kevyt, keskiraskas ja raskas. Pelissä on myös kolme vaikeustasoa *Trainee*, *Beginner* ja *Expert*. Pelimoodeja ovat vapaalento, uramoodi, haastetehtävät, aikaratatehtävät, harjoitustehtävät, tehtäväeditori ja moninpeli.

Tärkeimpänä pelialueena on 3600 km² laajuinen Seattlen urbaani ympäristö pilvenpiirtäjineen ja vesistöineen. Toinen pelialue on 14400 km² laajuinen eteläaasialainen aavikkomaasto pienine kylineen ja jokineen.

## Kehitys
Ennen virallista julkaisua *ARMA 2: Operation Arrowhead* -pelin omistajat pystyivät testaamaan lentämistä *Take On Helicopters*:n *Community Preview*-versiossa. Pelin ennakkotilanneet saivat ladata beta-version pelistä 4. lokakuuta 2011 alkaen.

Pelin versiosta 1.06 lähtien *Arma 2* ja *Arma 2: Operation Arrowhead* pelien sisältöä on voinut käyttää *Take On Helicopters*:sta käsin.

## Lähteet

## Aiheesta muualla
* Pelin kotisivut
* Bohemia Interactive keskustelualue
* Community FAQ
Branislav Simić

**Branislav Simić** (, s. 21. maaliskuuta 1935 Gornja Rogatica, Jugoslavian kuningaskunta) on Jugoslaviaa edustanut, aktiiviuransa lopettanut kreikkalais-roomalaisen tyylin painija, painituomari ja olympiavoittaja.

Simić voitti 87 kg:n painoluokan olympiakultaa Tokiossa 1964 ja olympiapronssia Méxicossa 1968. MM-kilpailuista hän saavutti yhden hopeamitalin.

Simić nimettiin vuonna 2007 FILA:n kunniagalleriaan.

## Lähteet
* Profiili foeldeak.com:in painitietokannassa 
* Profiili FILA:n sivustolla 
* Branislav Simić Biography and Olympic Results  Olympics at Sports-Reference.com 

### Viitteet
Kesähorros

**Kesähorros** eli **estivaatio** on eläinten lepotila, jonka aikana aineenvaihdunta on hyvin alhainen ja eläin on epäaktiivinen. Eläin saattaa vaipua kesähorrokseen, kun ympäristöolosuhteet ovat liian kuumia ja kuivia.

Kesähorrosta esiintyy sekä maalla että vedessä elävillä eläimillä, ja kesähorrostajia löytyy monista eläinluokista, kuten hyönteisistä, kaloista, sammakkoeläimistä, matelijoista ja nisäkkäistä. Kesähorros voi kestää tunneista kuukausiin. Se on erityisen yleistä aavikon kotiloilla, jotka pyrkivät estämään veden menetyksen erittämällä ympärilleen suojaavan kerroksen. Jotkut Negevin autiomaan *[[Sphincterochila]]*-lajit voivat olla kesähorroksessa jopa 98 prosenttia elämästään. *[[Scaphiopus]]*-suvun sammakkoeläimet voivat olla kesähorroksessa kymmenen kuukautta vuodesta ja keuhkokalat jopa muutamia vuosia.

## Katso myös
* talvihorros

## Lähteet
*

### Viitteet

## Aiheesta muualla
Irlannin asevoimat

**Irlannin puolustusvoimat** (, ) on perustettu 1. lokakuuta 1924. Se koostuu kahdesta osastosta, vakinaisessa palveluksessa olevista ja reservistä. Vakinaisessa palveluksessa ovat maavoimissa, merivoimissa ja ilmavoimissa palvelevat, joiden lukumäärä ei saa lain mukaan ylittää 10&nbsp;500 henkeä. Reserviin kuuluvat maavoimien ja laivaston reservissä olevat, ja se on jaettu ensilinjan reserviin, johon kuuluvat aktiivipalveluksessa olleet ja toisen linjan reserviin, joka muodostuu vapaaehtoisista. Puolustusvoimien ylipäällikkö on Irlannin presidentti Michael D. Higgins.

## Organisaatio
Maa on jaettu kolmeen maanpuolustusalueeseen. Läntisen maanpuolustusalueen esikunta on Athlonessa. Itäisen maanpuolustusalueen esikunta oli Dublinn Collins Barracksissa, jonka lakkauttamisen jälkeen se siirrettiin Cathal Brugha Barracksiin. Eteläisen maanpuolustusalueen esikunta on Collins Barracksissa Corkissa. Kukin maanpuolustusalue käsittää yhden maavoimien prikaatin tukijoukkoineen. 

## Lähteet
Aarne Aho

**Aarne Rafael Aho** (10. kesäkuuta 1904 Tampere – 12. syyskuuta 1978 Helsinki) oli suomalainen taidegraafikko ja -maalari. Hänen ensinäyttelynsä oli Helsingissä vuonna 1939.

Ahon vanhemmat olivat asianajaja Hjalmar Unger ja Maria Aho. Hän opiskeli Suomen Taideyhdistyksen piirustuskoulussa vuosina 1935–1939 ja talvisodan jälkeen vielä vuonna 1941. Hänen puolisonsa oli taiteilija Lyyli Aho (s. Molander).

Aho aloitti taideopintonsa hieman tavanomaista myöhemmin, täytettyään jo kolmekymmentä. Hänen merkittävin tuotantonsa ajoittuukin vasta 1950-luvulle. Ahon teosten aiheina olivat muun muassa maisemat, henkilökuvat ja työnkuvat, ja teoksille on tunnusomaista rauhallinen sommittelu ja hiljainen tunnelma. Niille on ominaista myös suurpiirteinen naivistisisuus, jota on kuitenkin sävytetty hienostuneesti pehmeällä värien ja valoisuuserojen käsittelyllä. Grafiikassa Aho kehitti omintakeista ilmaisuaan erityisesti mezzotintotekniikalla. 

Ahon grafiikkaa on ollut laajasti esillä myös monissa ulkomaisissa näyttelyissä 1940-luvulta lähtien. Aho palkittiin vuonna 1962 Pro Finlandia -mitalilla.

## Lähteet
*Kuvataiteilijamatrikkeli.
*Oravien aarteita: Aarne Aho (1904–1978).  Jyväskylän taidemuseo.

### Viitteet
Etelänkirkupöllönen

**Etelänkirkupöllönen** (*Megascops trichopsis*) on pöllösten sukuun kuuluva lintulaji. Sitä tavataan El Salvadorissa, Guatemalassa, Hondurasissa, Meksikossa, Nicaraguassa ja Yhdysvalloissa.

Sen elinpiiriä ovat subtrooppiset ja trooppiset metsät, toisinaan myös entiset metsät, sekä viljelyalueet, kuivat ja kosteat vuoristoalueet 600–2&nbsp;950 metrin korkeudessa.

## Kuvaus
Aikuisilla on kahta väritystä: joko ruskea tai tummanharmaa höyhenys. Niiden pää on pyöreä, ja niillä on korvatupsut, keltaiset silmät ja kellertävä nokka. Lintu on hyvin saman näköinen kuin lännenkirkupöllönen, mutta sillä on rinnassa vahvempi raidoitus ja se on kooltaan pienempi.

Lintu painaa keskimäärin 88,35 grammaa.

## Käyttäytyminen
Etelänkirkupöllönen vaanii saalista oksalla ja syöksyy sen kimppuun. Ne saattavat saalistaa myös lennossa. Ne syövät pääasiassa pieniä nisäkkäitä ja suuria hyönteisiä, kuten heinäsirkkoja, kovakuoriaisia ja yöperhosia, joista ruokavalio pääosin koostuu. Ne ovat aktiivisia yöllä tai hämärissä ja huomaavat saaliin erinomaisen kuulonsa ja yönäkönsä avulla.

Niiden tavallisinta ääntelyä on kahdeksan lyhyin väliajoin kuuluvaa ”buu”-ääntä, keskellä vähän korkeampana ja alussa ja lopussa vähän matalampana äänenä. 

Lintu munii yleensä huhti-toukokuussa 3–4 munaa, joko puunkoloon tai vanhaan tikankoloon 5–7 metrin korkeudelle maasta.

## Lähteet
Singh Is Kinng

**Singh Is Kinng** (hindiksi सिंह इज़ किंग, punjabiksi ਸਿੰਘ ਇਜ਼ ਕਿੰਗ) on Anees Bazmeen ohjaama intialainen toimintakomediaelokuva vuodelta 2008. Päärooleja näyttelevät Akshay Kumar ja Katrina Kaif. Rap-artisti Snoop Doggilla on cameo-rooli elokuvassa. *Singh Is Kinng* kuului vuoden menestyneimpiin Bollywood-elokuviin.

## Juoni
Punjabilaisesta kylästä kotoisin oleva Happy Singh päätyy epäonnisten sattumien kautta Australian alamaailman kuninkaaksi.

## Näyttelijät

## Musiikki
Elokuvan musiikki sai poikkeuksellisen paljon huomiota Snoop Doggin mukana olon takia.

## Lähteet

## Aiheesta muualla
* 
*
Filippiinienkyläpöllönen

**Filippiinienkyläpöllönen** (*Otus mantananensis*) on pienikokoinen pöllöjen heimoon ja pöllösten sukuun kuuluva lintulaji.

Se on kotoperäinen Malesiassa Sabahin rannikon pikkusaarilla sekä Filippiineillä Palawanin rannikon pikkusaarilla, Sulun saaristossa ja Keski-Filippiineillä. Sen levinneisyysalue on hyvin pieni.

## Alalajit
Filippiinienkyläpöllösellä on neljä alalajia:
**Otus mantananensis cuyensis* (McGregor, 1904)
**Otus mantananensis mantananensis* (Sharpe, 1892) 	 
**Otus mantananensis romblonis* (McGregor, 1905)
**Otus mantananensis sibutuensis* (Sharpe, 1893)

## Lähteet

## Aiheesta muualla
*